Elisabetta Canalis

Elisabetta Canalis (Tàtari 12 Cabudanni 1978) est una showgirl, atritze e modella sarda.

 Biografia 

Su babbu est radiòlogu e professore universitàriu, sa mama maistra de lìteras in pensione, su frade Luigi est radiòlogu issu puru.

Pustis sa maturidade clàssica, leada in su Litzeu "D.A. Azuni" de Tàtari, andat a istare in Milanu ue s'iscriet in Limbas e Literaduras Istràngias in S'Università Statale.
Pigat parte a unos cantos casting, finas su pro su film Il pesce innamorato de Leonardo Pieraccioni.
In su 1999, addia de presentziare comente valletta a sos Telegatti e fàghere unu spot pro sas caramèglias M&M's, dda issèberant comente velina pro sa trasmissione Striscia la notizia. Faghet custu traballu finas a su 2002, impare a Maddalena Corvaglia, chi si faghet amiga sua de coro.

In su 2002 issa e Maddalena Corvaglia faghent unu calendàriu pro sa rivista GQ.

A pustis de su sutzessu ispantosu de su calendàriu 2003 pro sa rivista Max, pigat parte a sa condutzione de duas editziones de su programma isportivu Controcampo, in unda in Italia 1.
Est atora in sa de tres e in sa de bator sèries de sa fiction Carabinieri.

In su 2003, impare cun Federica Fontana, pigat parte a su programa de rìere Ciro presenta Visitors e unu annu a pustis a su sequel Super Ciro, semper in Italia 1.

In su 2004 est sa protagonista de su videoclip de sa cantzone de Biagio Antonacci, Convivendo.
In su 2005 est protagonista, impare cun Fabio De Luigi, de sa de duas sèrias de sa sit-com Love Bugs, dereta de Marco Limberti.

A pustis, si nde andat a sos Istados Unidos pro pigare parte a cursos pro atores e de limba inglesa. Aparet finas in duos film: Deuce Bigalow - Puttano in saldo (2005), de Mike Bigelow, cun Rob Schneider, e Decamerone (2007), de David Leland, ma ambaduas sas bortas faghet pagus prus de unu cameo.

In su 2005 conduit, pro una chida, Striscia la Notizia paris a s'ex collega Maddalena Corvaglia.
In su 2006 leat parte a su cine-panetone Natale a New York, de Neri Parenti, ue est sa fìgia de Christian De Sica. In s' ispetantu, est paris cun issu in televisione in tzertas unas reclamizaduras de sa Tim e nde diventat testimonial.

Torrat a costàgiu de Sandro Piccinini in Controcampo Ultimo Minuto a s'incomintzu de s' istagione 2006/2007.
In su 2007 presèntziat fissa in su programa de sa Gialappa's band Mai dire Martedì, agiudende in sa condutzione su Mago Forest. Conduit fintzas su Festivalbar paris a Giulio Golia e Enrico Silvestrin. In su matessi annu leat parte comente ospite a surpresa in Buona la prima, trasmissione de Ale e Franz de improvisatzione, in unda in Italia Uno.

 Vida brivada 
Elisabetta Canalis est una pitzoca isportiva, pràticat su kickboxing e narat de èssere tifosa de su 'Inter.

Narat fintzas de èssere una fan de su rapper Eminem e s' at fatu tatuare su nòmene suo in su bratzu ca narat chi l'apet fatu cumpangia cun is cantzones suas in sas dies tristas (mancari imoe su tatuàgiu siat istadu tramudadu in una canaca de rosas).

At tentu relatziones cun tzelebridades nòdidas, che a su fubaleri Christian Vieri e a su diretore cinematogràficu Gabriele Muccino.

In su 2008 s' est nadu chi esseret istada fastigiende cun fubaleris de Serie A in atividade , che a su romanu Manuele Blasi (chi giogat in sa Napoli) e su brasilesu Reginaldo Ferreira da Silva (de su Parma). Innantis si fiat finamentas faeddadu de aventuras, semper negadas, cun su fubaleri Didier Drogba, su campione de mototziclismu Valentino Rossi e s'imobiliarista Niccolò Minardi.

 Televisione 
 1999-2000/ 2000-2001/ 2001-2002 - Striscia La Notizia - Velina
 2002-2007 - Controcampo 
 2002 - Stelle a quattro zampe 
 2003 - Ciro presenta Visitors 
 2004 - Superciro 
 2005 - Striscia La Notizia - Conduidora in s'ùrtima chida de s'editzione 2004/2005 con Maddalena Corvaglia
 2007 - Mai dire Martedì 2007 - Festivalbar 2007
 2007 - Buona la prima 2007 At leadu parte a una puntada
 2008 - Artù 2008 - Trofeo Birra Moretti 2009 - Total Request Live Filmografia 

 Tzìnema 

 2005 - Deuce Bigalow - Puttano in saldo (Deuce Bigalow: European Gigolo), diretzione de Mike Bigelow
 2006 - Natale a New York, diretzione de Neri Parenti
 2008 - La seconda volta non si scorda mai, diretzione de Francesco Ranieri Martinotti
 2007 - Decameron Pie (Virgin Territory), diretzione de David Leland
 2008 - La fidanzata di papà, diretzione de Enrico Oldoini

 Sèries TV 

 2004 - Carabinieri 3, episòdiu de tres "Furto in biblioteca", diretzione de Raffaele Mertes
 2005 - Love Bugs 2, diretzione de Marco Limberti
 2008 - Medici miei''

 Àteros progetos 

 Ligàmenes esternos 
 Giassu web ufitziale 

Canalis, Elisabetta
Canalis, Elisabetta
Categoria:Televisione